PMIndiaData/PMIndiaSum huggingface dataset:
وزیراعظم نے دھرم استھل میں منجوناتھ سوامی مندر میں پرارتھنا کی؛ اجائر میں عوامی جلسے سے خطاب کیا

نئی دہلی۔29 اکتوبر؛ وزیر اعظم جناب نریندر مودی آج کرناٹک دورے کے پہلے مرحلے میں بنگلورو پہنچے۔ وہ دھرم استھل گئے اور وہاں منجو ناتھ سوامی مندر میں پرارتھنا کی۔ اجائر میں ایک عوامی جلسے میں وزیراعظم نے پردھان منتری جن دھن یوجنا کے کھاتے داروں میں روپے کارڈ تقسیم کیے۔ انہوں نے ’’وطن عزیز کا تحفظ اور آئندہ نسل کو منتقلی‘‘ پروگرام کے آغاز کے لیے لوگو کی نقاب کشائی کی۔ عوامی جلسے سے خطاب کرتے ہوئے انہوں نے بھگوان منجوناتھ سے پرارتھنا کرنے کا موقع حاصل ہونے پر خوشی کا اظہار کیا۔ انہوں نے کہا کہ موجودہ صدی ہنر مندی کی ترقی کی صدی ہے۔ ہندوستان ایک نوجوان ملک ہے اس لیے ہمیں جغرافیائی بہتری کو فروغ دینا چاہیے۔ انہوں نے کہا کہ ہمارے سنتوں نے اداروں کو فروغ دیا ہے اور ان اداروں نے صدیوں سے سماج کی خدمت کی ہے۔ خواتین کے سیلف ہیلپ گروپ کو روپے کارڈ حوالے کرنے سے متعلق موقع کا ذکر کرتے ہوئے وزیر اعظم نے کہا کہ ڈیجیتل لین دین کی طرف لوگوں کے جوش کو دیکھ کر ان کو مسرت ہو رہی ہے۔ انہوں نے لوگوں سے بھیم ایپ استعمال کرنے اور کیش لیس لین دین اپنانے کی استدعا کی۔ یہ ایمانداری اور دیانتداری کا دور ہے اور سسٹم سے فریب کرنے والوں کے لیے کوئی جگہ نہیں ہے۔ وزیر اعظم نے کہا کہ ہر ایک روپیہ اور حکومت ہند کا ہر وسیلہ ہندوستانیوں کی فلاح و بہبود کے لیے ہے۔ ہم یہ یقینی بنا رہے ہیں کہ ترقی کے ثمرات عنوانی کے بغیر ان افراد تک پہنچے جو ان کے حقدار ہیں۔ وزیر اعظم جناب نریندر مودی نے کہا کہ پانی کا تحفظ آج اور اس دور میں ایک بڑا چیلنج ہے۔ ہمیں فطرت کے ساتھ ہم آہنگی سے رہنے کو اہمیت دینی چاہیے اور فوری فوائد کے بارے میں نہیں سوچنا چاہیے۔ انہوں نے کرناٹک کے کسانوں سے پانی کی حفاظت والے ٹپکتی بوندوں والا طریقہ اپنانے کی درخواست کی۔ ۔۔۔۔۔۔۔۔۔۔۔۔۔۔۔۔۔۔۔۔۔ (م ن ۔ رض۔ م ج۔ ت ح( (29.10.2017; 16:24) ,
وزیر اعظم نے عالمی کشتی چیمپئن شپ میں کانسے کا تمغہ جیتنے کے لیے ونیش پھوگاٹ  اور بجرنگ پونیا کو مبارکباد پیش کی

وزیر اعظم جناب نریندر مودی نے بلغراد میں منعقدہ عالمی کشتی چیمپئن شپ کے دوران کانسے کا تمغہ جیتنے کے لیے ونیش پھوگاٹ اور بجرنگ پونیا کو مبارکباد پیش کی۔ ایک ٹوئیٹ میں وزیر اعظم نے کہا؛ ’’ہمارے پہلوان ہمیں فخر کا احساس کراتےہیں۔ بلغراد میں منعقدہ عالمی کشتی چیمپئن شپ میں اپنے کانسے کے تمغہ کی فتوحات کے لیے @Phogat_Vinesh اور @BajrangP تمغات جیتنے والی اولین بھارتی خاتون بن چکی ہیں جبکہ بجرنگ نے اپنا چوتھا تمغہ جیتا ہے۔‘‘
وزیراعظم نے افغانستان کے  صدر کا  شکریہ ادا کیا

نئی دہلی،23؍مارچ،وزیراعظم جناب نریندر مودی نے کووڈ – 19 ایمرجنسی فنڈ میں تعاون کے لئے افغانستان کے صدر جناب اشرف غنی کا شکریہ ادا کیا ہے۔ وزیراعظم نے ایک ٹوئیٹ میں کہا ہے کہ ’’ جنوب ایشیائی پڑوس کے ساتھ یکجہتی کے طور پر کووڈ- 19 ایمرجنسی فنڈ میں ایک ملین ڈالر کے تعاون کے لئے افغانستان کا شکریہ۔ وزیراعظم نے کہا ’’تشکر صدر اشرف غنی‘‘۔ ۔۔۔۔۔۔۔۔۔۔۔۔۔۔۔۔۔۔۰۰۰۰۰۰۰۰ (م ن-وا- ق ر) (23-03-2020)
وزیر اعظم اور بھوٹان کے راجہ کے ساتھ ٹیلی فون پر بات چیت

وزیر اعظم جناب نریندر مودی نے آج بھوٹان کے راجہ عزت مآب جگمے کھیسر نام گیال وانگ چک کے ساتھ ٹیلی فون پر بات چیت کی۔ عزت مآب راجہ نے وزیر اعظم کو ان کے 70ویں یوم پیدائش پر مبارکباد پیش کی۔وزیر اعظم نے تہہ دل سے ان کی مبارکباد قبول کی اور عزت مآب راجہ ، بھوٹان کے سابق راجہ اور بھوٹان کے شاہی خاندان کے تمام ممبران کے تئیں نیک خواہشات کا اظہار کیا۔ دونوں لیڈران نے پڑوسی اور دوست کے طورپر بھارت اور بھوٹان کے درمیان موجود اعتماد اور وابستگی کے انوکھے رشتے کا ذکر کیا۔وزیر اعظم نے اس خصوصی دوستی کی آبیاری کرنے میں بھوٹان کے راجاؤں کے قائدانہ رول پر اپنے شکریے کا اظہار کیا۔ وزیر اعظم نے مملکت بھوٹان میں کووڈ-19وبائی مرض کا جس مؤثر انداز سے نظم کیا جارہا ہے، اس کی پذیرائی کی اور عزت مآب راجہ کو بھروسہ دلایا کہ اس سلسلے میں بھوٹان کو جو بھی ضرورت پڑے گی، بھارت اس کے لئے تیار ہے۔ وزیر اعظم نے اپنی خواہش کا اظہار کرتے ہوئے کہا کہ وہ باہمی طورپر متفقہ کسی تاریخ میں عزت مآب راجہ اور ان کی فیملی کا بھارت میں استقبال کرنے کے منتظر ہیں۔
وزیراعظم نےشری اٹل بہاری واجپئی کو ان کی جینتی کے موقع پر خراج عقیدت پیش  کیا

وزیراعظم جناب نریندر مودی نے سابق وزیراعظم شری اٹل بہاری واجپئی کو ان کی جینتی (یوم پیدائش) کے موقع پر خراج عقیدت پیش کیا ہے۔ جناب مودی نے اٹل بہاری واجپئی کے بارے میں اپنے خیالات کو بھی شئیر کیا۔ ایک ٹوئیٹ میں وزیراعظم نے کہا: ‘‘اٹل جی کو ان کی جینتی کے موقع پر خراج عقیدت۔ بھارت کے لئے ان کا تعاون ناقابل فراموش ہے۔ ان کی قیادت اور ان کا نقطہ نظر لاکھوں لوگوں کے لئے باعث ترغیب ہے۔’’
وزیراعظم نے یوم الارض  کے موقع پر دھرتی ماں کے تئیں اظہار تشکر کا ویڈیو جاری کیا

وزیراعظم جناب نریندر مودی نے کہا ہے کہ یوم الارض دھرتی ماں کی مہربانی اور کرم کے تئیں اظہار تشکر اور ہمارے کرہ ارض کی دیکھ بھال کے تئیں ہماری عہد بندی کا د ن ہے۔ وزیراعظم نے اس موقع پر ایک ویڈیو بھی جاری کیا۔ وزیراعظم نے ٹوئیٹ کیا : ‘‘#یوم الارض دھرتی ماں کے کرم کے تئیں تشکر کے اظہار اور ہمارے کرہ ارض کی حفاظت کے تئیں ہمارے عزم کے بارے میں ہے۔ ’’
وزیر اعظم نے سمندری طوفان گلاب کے بارے میں آندھرا پردیش کے وزیر اعلیٰ سے  گفت و شنیدکی

نئی دہلی، 26 ستمبر 2021: وزیر اعظم جناب نریندر مودی نے آج آندھرا پردیش کے وزیر اعلیٰ جناب وائی ایس جگن موہن ریڈی سے بات چیت کی اور سمندری طوفان ’گلاب‘ کے مدنظر رونما ہونے والی صورتحال کا جائزہ لیا۔ وزیر اعظم نے انہیں مرکز کی جانب سے ہر ممکن امداد کی یقین دہانی کرائی ہے۔ ایک ٹوئیٹ میں، وزیر اعظم نے کہا؛ ’’آندھرا پردیش کے وزیر اعلیٰ جناب @وائی ایس جگن سے گفت و شنید کی اور سمندری طوفان ’گلاب‘ کے مدنظر رونما ہوئی صورتحال کا جائزہ لیا۔ مرکز کی جانب سے ہر ممکن مدد کی یقین دہانی کرائی ہے۔ میں سبھی کی سلامتی اور خوشحالی کے لئے دعاگو ہوں۔‘‘
سنگاپورکے   سینئر اعزازی وزیرجناب گوہ چوک ٹونگ کی وزیراعظم سے ملاقات

نئی دہلی ،14دسمبر: سنگاپورکے سینئراعزازی وزیرجناب گوہ چوک ٹونگ نے کل وزیراعظم نریندرمودی سے ملاقات کی ۔وزیراعظم نے بڑی گرم جوشی کے ساتھ اپنی دیرینہ وابستگی کاذکرکرتے ہوئے مسٹرگوہ چوک ٹونگ کو اس سال کے اوائل میں لی کوان ییو اسکول پبلک پالیسی کی گورننگ باڈی کے چیئرمین کے طورپر عہدہ سنبھالنے کے لئے وزیرموصوف کو مبارکباد پیش کی ۔ وزیراعظم نے حالیہ برسوں میں بھارت اورسنگاپورکے مابین متعدد اعلیٰ سطحی دوروں کے باہمی تبادلوں کے ذریعہ تعلقات میں آئی گرم جوشی اورپیش رفت کاخیرمقدم کیا اور تجارت وسرمایہ کاری ، رابطہ کاری ودفاع سلامتی سمیت تمام شعبوں میں باہمی تعلقات کے استحکام کی تعریف کی ۔ وزیراعظم نے کہا کہ بھارت کی ایکٹ ایسٹ پالیسی میں سنگاپورکا خصوصی مقام ہے جو مستحکم بھارت آسیان تعلقات کی بنیادوں پراستوار ہے ۔ وزیراعظم نے آسیان کے ساتھ بھارت کی وابستگی کے سلسلے میں سب سے پہلے اور مضبوط حمایتی کے طورپرووٹ ڈالنے والی شخصیت کے طور پرمسٹرگوہ چوک ٹونگ کے عمل کو سراہااور اظہارتشکرکیا۔ دونوں رہنماوں نے باہمی دلچسپی کے علاقائی وعالمی موضوعات پربھی تبادلہ خیالات کیا۔
کابینہ نے سیاحت کے شعبے میں بھارت اور بلغاریہ کے درمیان مفاہمت نامے پر دستخط کی منظوری دی

نئی دہلی،29؍اگست، وزیراعظم جناب نریندر مودی کی صدارت میں مرکزی کابینہ نے سیاحت کے شعبے میں تعاون کو مستحکم کرنے کے لئے بھارت اور بلغاریہ کے درمیان ایک مفاہمت نامے پر دستخط کرنے کو منظوری دے دی ہے۔ تفصیل: مفاہمت نامے کے اہم مقاصد مندرجہ ذیل ہیں: 1-سیاحت کے شعبے میں باہمی تعاون کو وسیع کرنا۔ 2-سیاحت سے متعلق معلومات اور اعدادوشمار کا تبادلہ 3-سیاحت کے شعبے میں ہوٹلوں اور ٹور آپریٹروں سمیت تمام فریقوں کے درمیان تعاون کی ہمت افزائی کرنا۔ 4-انسانی وسائل کے فروغ میں تعاون کے لئے تبادلہ کے پروگرام مرتب کرنا۔ 5-دوطرفہ سیاحت کو فروغ دینے کے لئے ٹور آپریٹروں ؍ میڈیا ؍ رائے عامہ ہموار کرنے والوں کے تبادلوں کے دورے۔ 6-سیاحتی مقامات کی ترقی ،بندوبست ،فروغ اور مارکیٹنگ کے شعبوں میں تجربات کا تبادلہ کرنا۔ 7-دونوں ملکوں کو مقبول سیاحتی مراکز کے طور پر فروغ دینے کی خاطر فلم سیاحت کے ذریعے باہمی تعاون کو فروغ دینا۔ اور 8-محفوظ باوقار اور پائیدار سیاحت کو فروغ دینا۔ ۔۔۔۔۔۔۔۔۔۔۔ ۰۰۰۰۰۰۰۰ (م ن-وا- ق ر)
وزیر اعظم نے ہماچل پردیش کے کلّو میں آتشزدگی کے سانحے پر افسوس کا اظہار کیا

وزیر اعظم جناب نریندر مودی نے ہماچل پردیش کے کلّو میں آتشزدگی کے سانحے سے متاثرہ خاندانوں کے لیے گہرے رنج و غم کا اظہار کیا ہے۔ وزیر اعظم نے کہا کہ ریاستی حکومت اور مقامی انتظامیہ پوری تیاری کے ساتھ راحت اور بچاؤ کے کاموں میں مصروف ہیں۔ ایک ٹویٹ میں، وزیر اعظم نے کہا: ‏"ہماچل پردیش کے کلو میں ہوئی آتشزدگی کا واقعہ بہت افسوس ناک ہے۔ میں تاریخی ملانا گاؤں میں ہوئے اس سانحے کے متاثرین کے تمام اہل خانہ سے تعزیت کا اظہار کرتا ہوں۔ ریاستی حکومت اور مقامی انتظامیہ راحت اور بچاؤ کی کارروائیوں میں پوری تندہی سے جٹے ہوئے ہیں۔"‏
وزیر اعظم نے بنگلورو میں کیمپے گوڑا بین الاقوامی ہوائی اڈے کے ٹرمنل 2 کا افتتاح کیا

وزیر اعظم جناب نریندر مودی نے آج بنگلورو میں کیمپے گوڑا بین الاقوامی ہوائی اڈے کے ٹرمنل 2 کا افتتاح کیا۔ وزیر اعظم نے ہوائی اڈہ انتظامیہ سے بھی بات چیت کی جہاں انہیں ٹرمنل 2 عمارت کے ماڈل کے بارے میں معلومات فراہم کی گئی۔ وزیر اعظم نے ایکسپیریئنس سینٹر میں سہولتوں کا معائنہ کیا اور کیمپے گوڑا بین الاقوامی ہوائی اڈے کے ٹرمنل 2 کا جائزہ لیا۔ وزیر اعظم نے ٹرمنل 2 کی ایک مختصر فلم بھی ملاحظہ کی۔ وزیر اعظم نے ٹوئیٹ کیا؛ ’’بنگلورو کے کیمپے گوڑا بین الاقوامی ہوائی اڈے کا ٹرمنل 2صلاحیت اور سہولتوں میں مزید اضافہ کرے گا۔ یہ ہماری ان کوششوں کا حصہ ہے جن کا مقصد ہمارے شہری مراکز کو اعلیٰ درجہ کی بنیادی ڈھانچہ سہولتیں فراہم کرانا ہے۔ یہ ٹرمنل خوبصورت اور مسافر دوست ہے! اس کا افتتاح کرنے پر مسرور ہوں۔‘‘ پس منظر بنگلورو میں کیمپے گوڑا ہوائی اڈے کے ٹرمنل 2 کو تقریباً 5000 کروڑ روپئے کی لاگت سے تعمیر کیا گیا ہے ۔ یہ ٹرمنل ہوائی اڈے پر مسافرین کی انتظام کاری کی صلاحیت میں اضافہ کرکے اسے موجودہ تقریباً 2.5 کروڑ مسافرین سے بڑھا کر سالانہ 5 سے 6 کروڑ مسافرین کے بقدر کر دے گا۔ ٹرمنل 2 کو باغوں کے شہر بنگلورو کے تئیں ایک خراج عقیدت کے طور پر ڈیزائن کیا گیا ہے اور یہ مسافرین کو ایسا محسوس کرائے گا جیسا کہ وہ ’’باغ میں ٹہل رہے ہوں‘‘۔ مسافرین 10,000+ مربع میٹر سبز دیواروں، معلق اور کھلے باغیچوں سے گزرتے ہوئے سفر کریں گے۔ یہ ہوائی اڈاہ پورے کیمپس میں قابل احیاء توانائی کے 100 فیصد استعمال کے ساتھ پائیداری کےمعاملے میں پہلے ہی معیار قائم کرچکا ہے۔ ٹرمنل 2 کو ہمہ گیریت کے اصول کے ساتھ تیار کیا گیا ہے اور اس اصول کو ڈیزائن میں بھی شامل کیا گیا ہے۔ ہمہ گیریت سے متعلق پہل قدمیوں کی بنیاد پر، ٹرمنل 2 دنیا کا ایسا سب سے بڑا ٹرمنل ہوگا جسے اس کے مصروف عمل ہوجانے سے قبل یو ایس جی بی سی (گرین بلڈنگ کونسل) کے ذریعہ پہلے سے تصدیق شدہ پلیٹینم درجہ دیا گیا ہے۔ ’نورسا‘ کی تھیم ٹرمنل 2 کے لیے تمام تر منظور شدہ فن پاروں کو یکجا کرتی ہے۔ یہ فن پارے کرناٹک کی وراثت اور ثقافت کے ساتھ ساتھ وسیع تر بھارتی اخلاقیات کی عکاسی کرتے ہیں۔ مجموعی طور پر، ٹرمنل 2 کا ڈیزائن اور فن تعمیر چار رہنما اصولوں، یعنی : ایک باغ میں ٹرمنل، ہمہ گیریت،تکنالوجی اور فن و ثقافت، سے ترغیب یافتہ ہے۔ یہ تمام تر پہلو ٹرمنل 2 کو ایک ایسے ٹرمنل کے طور پر پیش کرتے ہیں جو کہ جدید ہونے کے باوجود فطرت کی جڑوں سے مربوط ہے اور تمام مسافرین کو یادگار ’منزل‘ کا تجربہ پیش کرتا ہے۔ اس موقع پر وزیر اعظم کے ساتھ کرناٹک کے وزیر اعلیٰ جناب بسوراج بومئی، کرناٹک گورنر جناب تھاور چند گہلوت اور مرکزی وزیر پرہلاد جوشی بھی موجود تھے۔
سنگاپور کے نائب وزیراعظم و وزیر مالیات  ہینگ سوی کیت نے وزیراعظم نریندر مودی سے ملاقات کی۔

سنگاپور کے نائب وزیراعظم اور وزیر مالیات ہینگ سوی کیت نے وزیراعظم نریندر مودی سے ملاقات کی۔ اس ملاقات کے دوران نائب وزیراعظم سنگاپور نےوزیراعظم جناب نریندر مودی کو وزیراعظم سنگاپور جناب لی سین لونگ اور منسٹر امیریٹس گوہ چوک ٹونک کی نیک خواہشات پیش کی۔ اس موقع پر وزیراعظم جناب مودی نے ان دونوں لیڈروں کے ساتھ سابقہ مفید مطلب ملاقات یاد دلاتے ہوئےنائب وزیراعظم کو اپنی جانب سے ان لیڈروں کو اپنی نیک خواہشات پیش کیں۔ اس ملاقات کے دوران وزیراعظم جناب نریندر مودی نے پچھلے ماہ نیویارک میں واقع اقوام متحدہ کے دفتر میں مہاتماگاندھی کی 150ویں سالگرہ کے موقع پر اہتمام کی جانے والی خصوصی تقریب میں وزیراعظم سنگاپور جناب لی سین لونگ کی شرکت کرنے کی ستائش کی۔ سنگاپور کے نائب وزیراعظم جناب کیت نے اس موقع پر حکومت ہند کے ذریعے کیے جانے والے مثبت تغیراتی اقدامات کا پرستائش انداز میں تذکرہ کیا۔ انہوں نے کہا کہ ان مثبت تغیراتی اقدامات کے نیتجے میں سرمایہ کاری کے زبردست مواقع پیدا کیے، بالخصوص ہندوستان کی بنیادی ڈھانچے کی سہولیات میں سرمایہ کاری کے زبردست امکانات پیداہوئے۔اس موقع پر انہوں نے ہندوستان اور سنگاپور کے درمیان فن ٹیک سمیت ٹیکنالوجی کے سیکٹر میں بڑھتے باہمی تعاون کی ستائش کی۔ آخر میں وزیراعظم جناب نریندر مودی نے ہندوستان اور سنگاپور کے درمیان سرمایہ کاری میں نمو اور تجارتی تعلقات میں اضافے پر مسرت کا اظہار کیا۔ انہوں نے کہا کہ سنگاپور میں روپے کارڈ R app کے استعمال نے مالیاتی سودوں میں زبردست آسانیاں پیدا کردی ہیں۔ اس کے ساتھ ہی وزیراعظم نے چنئی میں سنگاپور کے طلبا کی شرکت کے ساتھ دوسری مشترکہ ہیکاتھن کی کامیابی پر بھی مسرت کا اظہار کیا۔ انہوں نے زور دے کر کہا کہ یہ تمام تبدیلیاں دونوں ملکوں کے درمیان قریبی سماجی، کاروباری اور اختراعی شراکت داری کی علامت ہے۔ ۔۔۔۔۔۔۔۔۔۔۔ م ن ۔س ش۔ ت ع۔
وزیراعظم نے اترپردیش سرمایہ کار کانفرنس 2018 سے خطاب کیا

نئی دہلی۔21فروری/وزیراعظم جناب نریندر مودی نے آج اترپردیش سرمایہ کار کانفرنس ۔2018 کی افتتاحی تقریب سے خطاب کیا۔ اس موقع پر وزیراعظم نے کہا کہ جب کوئی تبدیلی ہوتی ہے تو وہ سب کے لئے نمایاں اور واضح ہوتی ہے۔ انہوں نے کہا کہ اترپردیش میں سرمایا کاروں کی اتنی بڑی کانفرنس کا انعقاد اور اس میں اتنے سارے سرمایہ کاروں کی شرکت، از خود تبدیلی کی طرف اشارہ کرتی ہے۔ انہو ں نے ریاست کو بہت کم عرصے میں ، ترقی اور خوشحالی کےر استے پر لے جانے کے لئے مبارکباد دی۔ وزیراعظم جناب نریندر مودی نے کہا کہ ریاست میں وسائل اور صلاحیت کی کوئی کمی نہیں ہے اور یہ وافر مقدار میں ہیں۔ انہوں نے ان کا استعمال زراعت کو مستحکم کرنے کے لئے کرنے کو کہا۔ انہوں نے وزیر اعلی یوگی آدتیہ ناتھ حکومت کی تعریف کرتے ہوئے کہا کہ انہوں نے ریاست میں منفی ماحول کو تبدیل کرکے ایک مثبت اور پرامید ماحول بنایا ہے۔ وزیراعظم نے کہا کہ ریاست میں ترقی کے لئے مختلف شعبوں میں مناسب پالیسیاں بنائی جارہی ہیں۔ انہوں نے مزید کہا کہ ریاستی حکومت کسانوں، خواتین اور نوجوانوں سے کئے گئے وعدوں کو پورا کرنے کے لئے سنجیدہ ہے۔ وزیراعظم جناب نریندر مودی نے کہا کہ ریاست‘‘ ایک ضلع۔ ایک پروڈکٹ’’ اسکیم پر کام کررہی ہے۔ انہوں نے بتایا کہ مرکزی حکومت کی ، اسکل انڈیا مشن، اسٹینڈ اپ مشن اور پردھان منتری مدرا یوجنا جیسی اسکیمیں‘‘ ایک ضلع ۔ایک پرڈوکٹ’’ اسکیم کے نفاذ میں بہت کارگر ثابت ہوں گی۔ وزیراعظم نے بتایا کہ مرکزی حکومت کی پردھان منتری کسان سمپدا اسکیم، زرعی شعبے میں کچرے اور فضلے کو کم کرنے میں مدد دے گی۔انہوں نے مزید کہا کہ ریاست اترپردیش میں گنا بہت بڑے حصے میں پیدا ہونے کے سبب ایتھنول پیدا کرنے کی بڑی صلاحیت رکھتی ہے۔ وزیراعظم جناب نریندر مودی نے کہا کہ اترپردیش میں ایک دفاعی صنعتی راہ داری ( کاریڈور) قائم کی جائے گی اور یہ بندیل کھنڈ خطے کی ترقی میں مدد کرے گی۔ وزیراعظم جناب نریندر مودی نے بتایا کہ آئندہ برس پریاگ میں کمبھ میلے کاانعقاد کیاجائے گا۔ یہ میلہ دنیا بھر میں ، اپنی طرح کا سب سے بڑا میلہ ہے۔
وزیر اعظم 3 نومبر کو ویجیلنس بیداری ہفتہ کے موقع پر پروگرام سے خطاب کریں گے

وزیر اعظم جناب نریندر مودی 3 نومبر کو صبح 11 بجے نئی دہلی کے وگیان بھون میں سنٹرل ویجیلنس کمیشن (سی وی سی) کے ویجیلنس بیداری ہفتہ کے موقع پر پروگرام سے خطاب کریں گے۔ اس موقع پر وزیر اعظم سی وی سی کے نئے کمپلینٹ مینجمنٹ سسٹم پورٹل کا آغاز کریں گے۔ اس پورٹل کا مقصد شہریوں کو ان کی شکایات کی صورت حال کے بارے میں باقاعدہ اپ ڈیٹس کے ذریعے مکمل معلومات فراہم کرانا ہے۔ وہ ’’اخلاقیات اور اچھے طرز عمل‘‘ پر تصویری کتابچوں کی ایک سیریز، ’’احتیاطی ویجیلنس‘‘ سے متعلق بہترین طریقہ کار پر ایک تالیف اور سرکاری حصولیابی پر خصوصی شمارہ ’’وگیہ وانی‘‘ کا بھی اجرا کریں گے۔ سی وی سی ہر سال ویجیلنس بیداری ہفتہ مناتی ہے جس کا مقصد زندگی کے تمام شعبوں میں یکجہتی کے پیغام کو پھیلانے کے لیے تمام متعلقین کو یکجا کرنا ہے۔ اس سال یہ 31 اکتوبر سے 6 نومبر تک ’’ایک ترقی یافتہ ملک بننے کے لیے بدعنوانی سے پاک ہندوستان‘‘ کی تھیم پر منایا جا رہا ہے ۔ وزیر اعظم ویجیلنس بیداری ہفتہ کی مذکورہ تھیم پر سی وی سی کے ذریعہ چلائے جانے والے ایک ملک گیر مضمون نگاری مقابلے کے دوران بہترین مضامین لکھنے والے پانچ طلباء کو انعامات سے بھی نوازیں گے۔ ۔۔۔۔۔۔۔۔۔۔۔ ش ح۔ا گ۔ن ا۔
وزیراعظم نے 2001 پارلیمنٹ حملے کے شہیدوں کو خراج عقیدت پیش کیا

نئی دہلی، 14 دسمبر 2019/ وزیراعظم جناب نریندر مودی نے 2001 پارلیمنٹ حملے کے شہیدوں کو خراج عقیدت پیش کیا۔ وزیراعظم نے کہا کہ ‘‘آج ہم اُن بہادر اہلکاروں کو خراج عقیدت پیش کر رہے ہیں جنھوں نے ہمارے پارلیمنٹ کی حفاظت کرتے ہوئے اپنی جان کی قربانی دی۔ ان کی شہادت کو کبھی فراموش نہیں کیا جائے گا۔ ’’ ۔۔۔۔۔۔۔۔۔۔۔ م ن۔ا گ ۔ م ت ح ۔
کابینہ نے سائنس،ٹیکنالوجی اور زراعت وغیرہ کے شعبوں میں باہمی مفاد سے متعلق سائنسی اور ٹیکنالوجی تعاون پر بھارت اور بیلارس کے درمیان معاہدے کو منظوری دی

نئی دہلی،16؍نومبر،وزیراعظم جناب نریندر مودی کی زیر صدارت مرکزی کابینہ کو سائنس ،ٹیکنالوجی اور زراعت وغیرہ کے شعبوں میں باہمی مفاد سے متعلق سائنس اور ٹیکنالوجی میں امداد باہمی پر انڈین نیشنل سائنس اکیڈمی (آئی این ایس اے) اور نیشنل اکیڈمی آف سائنسز آف بیلاروس (این اے ایس ڈی) کے درمیان ہوئے معاہدے کے بارے میں مطلع کیا گیا ہے۔ 12 ستمبر 2017 کو بیلاروس کے صدر عالی مرتبت جناب الیگزینڈر لوکاشنکو کے دورہ دہلی کے موقع پر اس معاہدہ کا تبادلہ کیا گیا تھا۔ اس معاہدے کا مقصد بھارت اور روس کی طرف سے عالمی طور پر مسابقتی ٹیکنالوجی کی نشاندہی کرنا، اندازہ لگانا، تیار کرنا اور اسے قابل تجارت بنانا ہے۔ اس معاہدے کی رو سے ریسرچ، ٹیکنالوجی کی منتقلی اور مشترکہ ورکشاپ کے ذریعے دونوں ممالک میں واقع اداروں کو مدد ملے گی۔ ۔۔۔۔۔۔۔۔۔۔۔ (م ن-ن ا- ق ر) (16-11-2017)
وزیر اعظم نے ایشیائی کھیل 2018میں نمایاں کارکردگی کے لئے ہندوستانی کھلاڑیوں کو مبارکباددی

نئیدہلی،04ستمبر۔وزیر اعظم جناب نریندر مودی نے ایشیائی کھیل 2018 میں کھیل کو د کے مثالی مظاہرے کے لئے ہندوستانی کھلاڑیوں کی ٹیم کو مبارکباددی ہے ۔ وزیراعظم نے اپنی مبارکباد کے پیغام میں کہا کہ ’’ایشیائی کھیل 2018 کے اختتام پر میں ایک بار پھر ہندوستانی کھلاڑیوں کو ان کھیلوں میں اپنے فن کا مثالی مظاہرہ پیش کرنے پر مبارکباد پیش کرتا ہوں ۔2018 کے یہ کھیل ایشیائی کھیلوںکی تاریخ میں ہندوستان کے لئے سب سے بہتر ثابت ہوئے ہیں ۔ان کھیلوںمیں حصہ لینے والے ہر ہندوستانی ایتھلیٹس کو اس پر فخر ہے کہ اس نے اپنے کھیل کے مثالی مظاہرے سے اپنے ملک ہندوستان کو فخر وانبساط کے مواقع فراہم کئے ۔ ہم نے ایشیائی کھیل 2018 کے ہر مقابلے میں اپنی حیثیت کو مزید مستحکم کیا ہے ، جن میں ہماری کامیابیوں کی ازحد ستائش کی گئی ہے اور ماضی میں ہم جن میں زیادہ کامیاب نہیں رہے تھے ، یہ اپنے آپ میں ایک انتہائی مثبت اشارہ ہے اور ہندوستان کی کھیل کودکی دنیا کے لئے انتہائی خوش آئند ہے ۔‘‘ ’’میں اس موقع پر ہندوستانی کھلاڑیوں کے تربیت کار کوچز ، معاون عملے ، کھلاڑیوں کے سرپرستوں ، کنبوں اور ان کےدوستوں کو سلام پیش کرتا ہوں ۔ ہمارے چیمپینز کی مسلسل حمایت کے لئے آپ کا بہت بہت شکریہ ! ہمارے ایتھلیٹس کی مستقبل کے لئے انتہائی نیک خواہشات‘‘ ’’اس قدر یادگار ایشیائی کھیل 2018 کی میز بانی کے لئےصدر مملکت انڈونیشیا جناب جوکو وڈوڈو اوران کے عوام کو مبارکباد۔ ان کھیلوں میں ایتھلیٹس نے اپنے فنون کے مثالی مظاہرے کئے ہیں اور کھیل کے جذبے کو شاندار طریقے سے برقرار رکھا ہے ۔‘‘ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔س ش ۔رم
وزیراعظم 25 دسمبر کو نئی میٹرو لائن کا افتتاح کریں گے، نوئیڈا اور جنوبی دلی کے درمیان سفر کے وقت میں کمی آئے گی

نئی دہلی۔23 دسمبر، 2017؛ وزیراعظم جناب نریندرمودی 25 دسمبر کو دلی میٹرو کی نئی مجینٹا لائن کا افتتاح کریں گے۔ اس لائن کے ذریعہ نوئیڈا کے بوٹنیکل گارڈن اور دلی کے کالکا جی مندر ایک دوسرے سے جڑ جائیں گے۔ اس سے نوئیڈا اور جنوبی دلی کے دوران سفر کے وقت میں کمی آئے گی۔ اس موقعے پر وزیراعظم جناب نریندر مودی نوئیڈا میں ایک عوامی جلسے سے خطاب کریں گے۔ یہ نئی لائن ملک میں شہری ٹرانسپورٹ کو جدید کرنے سے متعلق مرکزی حکومت کے منصوبے کی نمائندہ ہے۔ یہ ٹکنالوجی پر مبنی اور ماحول دوست تیز رفتار شہری ٹرانسپورٹ نظام کی غماز ہے۔ یہ تیسری میٹرو لائن ہے جس کا افتتاح2017 میں وزیراعظم کریں گے۔ انہوں نے جون میں کوچی میٹرو اور نومبر میں حیدرآباد میٹرو کو ملک کو وقف کیا تھا۔ مذکورہ بالا دونوں مواقع کی طرح وزیراعظم عوامی جلسے میں پہنچنے سے پہلے اس نئی لائن پر سفر کریں گے۔ جناب نریندر مودی نے قومی راجدھانی کے علاقوں میں اپنی مصروفیات کے سلسلے میں سفر کے لیے میٹرو کا سفر کیا ہے۔ جنوری 2016 میں وزیراعظم اور فرانس کے صدر فرانس اولاند نے دلی سے گڑ گاؤں تک میٹرو سے سفر کیا تھا تاکہ بین الاقوامی شمسی اتحاد کے ہیڈکوارٹر کا سنگ بنیاد رکھا جا سکے۔ حال میں اپریل 2017 میں وزیراعظم اور آسٹریلیا کے وزیراعظم میلکم ٹرنبل نے اکشر دھام مندر تک میٹرو سے سفر کیا تھا۔ ریپڈ ٹرانزٹ سسٹم کے زریعہ کنکٹوٹی کو بڑھانے کے مد نظر مرکزی حکومت نے 165 کلومیٹر تک کے نو نئے میٹرو پروجیکٹوں کو گذشتہ ساڑھے تین برسوں میں شروع کیا ہے۔ کل 140 کلو میٹر کے پانچ نئے میٹرو پروجیکٹوں کو منظوری دی گئی ہے آئندہ دو برسوں میں 250 کلومیٹر لمبائی کی میٹرو لائن شروع کرنے کی تجویز ہے۔ ۔۔۔۔۔۔۔۔۔۔۔۔۔۔۔۔۔۔۔۔۔
روایتی طریقۂ ادویہ کے شعبے میں تعاون کے لئے بھارت اور استوائی گوئنیا کے مابین مفاہمتی عرضداشت کو کابینہ کی منظوری

مرکزی کابینہ نے وزیر اعظم جناب نریندر مودی کی قیادت میں بھارت اور استوائی گوئنیا کے مابین روایتی طریقۂ ادویہ کے شعبے میں باہمی تعاون سے متعلق مفاہمتی عرضداشت کو اپنی استقدامی منظوری دے دی ہے۔ مذکورہ مفاہمتی عرضداشت پر 8 اپریل 2018 کو دستخط ہوئے تھے۔ مذکورہ مفاہمتی عرضداشت دونوں ممالک کے مابین روایتی نظامِ ادویہ کے شعبوں میں باہمی تعاون کو فروغ دے گی۔ تحقیق ، تربیتی کورسوں کا اہتمام، کانفرنسوں کے اہتمام، میٹنگوں کے اہتمام کے سلسلے میں درکار مالی وسائل موجودہ مختص کردہ بجٹ اور قومی ادویہ جاتی پودوں کے بورڈ، وزارتِ آیوش کی موجودہ منصوبہ جاتی اسکیموں سے بہم پہنچائے جائیں گے۔ پس منظر : بھارت میں روایتی نظامِ ادویہ باقاعدہ منظم، ضابطہ بند اور دستاویزی شکل میں آیوروید، یوگ اور قدرتی طریقہ علاج، یونانی، سدھ اور سوا رگپا اور ہومیوپیتھی کی شکل میں موجود ہے۔ یہ تمام تر نظام اپنے آپ میں عالمی صحتی منظرنامے میں زبردست مضمرات کے حامل ہیں۔ آیوش کی وزارت ان روایتی نظام ہائے ادویہ کے فروغ ، ترویج و اشاعت اور انہیں عالمی پیمانے پر متعارف کرانےکے اختیارات کی حامل ہے۔ وزارت نے ملیشیا، ترینیداد اور ٹوبیگو، ہنگری، بنگلہ دیش، نیپال، ماریشس، منگولیہ، ایران، ساؤ تومے اور پرنسائپ کے ساتھ روایتی ادویہ کے شعبے میں تعاون سے متعلق مفاہمتی عرضداشت پر دستخط کرکے اس سلسلے میں موثٔر اقدامات کیے ہیں۔
وزیر اعظم نے ڈاکٹر تیمسولا اے او کے انتقال پر تعزیت کی

وزیر اعظم جناب نریندر مودی نے ڈاکٹر تیمسلا آو کے انتقال پر گہرے دکھ کا اظہار کیا ہے جنہوں نے اپنے ادبی کاموں کے ذریعے شاندار ناگا کلچر کو مقبول بنانے میں اہم کردار ادا کیا تھا۔ وزیر اعظم نے ٹویٹ کیا؛ ‘‘ڈاکٹر ٹیمسولا اے او کے انتقال پر دکھ ہوا، جنہوں نے اپنے ادبی کاموں کے ذریعے شاندار ناگا ثقافت کو مقبول بنانے میں اہم کردار ادا کیا۔ تعلیم اور ثقافت کے شعبوں میں ان کی کاوشیں قابل ذکر تھیں۔ ان کے اہل خانہ اور دوستوں سے تعزیت۔ ان کی روح کو سکون ملے۔’’
وزیر اعظم نے دوارکا شردا پیٹھ شنکراچاریہ سوامی سوروپانند سرسوتی کے انتقال پر تعزیت کا اظہار کیا

نئی دہلی۔ 06 اگست وزیر اعظم جناب نریندر مودی نے دوارکا شردا پیٹھ شنکراچاریہ سوامی سوروپانند سرسوتی کے انتقال پر گہرے رنج و غم کا اظہار کیا ہے۔ ایک ٹویٹ میں، وزیر اعظم نے کہا؛ ’’دوارکا شردا پیٹھ کے شنکر اچاریہ سوامی سورپانند سرسوتی جی کی وفات سے بہت رنجیدہ ہوا ہوں۔دکھ کی اس گھڑی میں ان کے پیروکاروں سے میں تعزیت کا اظہار کرتا ہوں۔ اوم شانتی ۔‘‘ ۔۔۔۔۔۔۔۔۔۔۔۔۔۔۔۔۔۔۔۔۔ (ش ح ۔ رض ۔ ج ا (
نیوزی لینڈ کی وزیراعظم محترمہ جسنڈا آرڈرن کے ساتھ وزیراعظم کی ملاقات

نئی دہلی۔26؍ستمبر۔وزیراعظم جناب نریندر مودی نے 25 ستمبر 2019 کو، نیویاک میں اقوام متحدہ کی جنرل اسمبلی میٹنگوں کے شانہ بہ شانہ نیوزی لینڈ کی وزیراعظم محترمہ جسنڈا آرڈرن سے ملاقات کی۔ دونوں رہنماؤں نے باہمی تعلقات کی موجودہ حالت کا جائزہ لیا اور سیاسی ، اقتصادی ، دفاعی، سلامتی اور عوام سے عوام کے مابین تعلقات کو مزید مستحکم بنانے کے اقدامات پر تبادلہ خیالات کیے۔ انہوں نے منیلا میں نومبر 2017 کے دوران ہوئی اپنی ملاقات کو یاد کیا اور کہا کہ ماہ اکتوبر 2016 میں نیوزی لینڈ کے وزیراعظم کے بھارت دورے کے بعد نئے ادارہ جاتی میکنزم وجود میں آئے ہیں جنہوں نے خاطر خواہ طور پر باہمی تعلقات کو فروغ دیا ہے۔ وزیراعظم مودی نے وزیراعظم آرڈرن کا یو این جی اے کے شانہ بہ شانہ 24 ستمبر2019 کو منعقد ہ ’’معاصر دنیا میں گاندھی کی موزونیت ‘‘کی تقریب میں شرکت کی دعوت قبول کرنے اور شریک ہونے کا شکریہ۔ نیوزی لینڈ کے وزیراعظم نے وزیر اعظم مودی کو بتایا کہ ایک نیا کلیدی پیپر ’’انڈیا 2022- تعلقات میں سرمایہ کاری‘‘ تیار کیا گیا ہے جو این زیڈ کمپنی کا سلسلہ ہے۔ انڈیا حکمت عملی 2011 کے سلسلے میں وزیراعظم آرڈرن نے کہا کہ ان کے ملک میں مقیم ہند نژاد افراد اور طلباء دونوں ممالک کے مابین اہم پُل کی حیثیت رکھتے ہیں اور یہ لوگ دونوں ممالک کے مابین دوستانہ تعلقات کو فروغ دینے میں معاون ثابت ہورہے ہیں۔ دونوں رہنماؤں نے باہمی مفاد اور دلچسپی کے علاقائی اور عالمی موضوعات پر بھی گفت وشنید کی جس میں بین الاقوامی دہشت گردی کا موضوع بھی شامل تھا اور انہوں نے اس موضوع پر دونوں ممالک کے نظریات کی ہم آہنگی کی ستائش کی۔ دونوں ممالک نے مضبوطی کے ساتھ پلوامہ اور کرائسٹ چرچ دہشت گردانہ حملوں کے بعد اس کی سخت الفاظ میں مذمت کی ہے اور ایک دوسرے کی جانب تعاون کا ہاتھ بڑھایا ہے۔ بھارت نے نیوزی لینڈ کو کرائسٹ چرچ کال آف ایکشن کے سلسلے میں جوائنٹ نیوزی لینڈ فرینچ پہل قدمی کے سلسلے میں اپنی حمایت فراہم کی تھی۔ ۔۔۔۔۔۔۔۔۔۔۔۔۔۔۔۔۔۔۔۔۔۔